dental bridge Westport
teeth replacement in Auburn Indiana
dental veneer Davenport Iowa
capped teeth Flagstaff Arizona
teeth veneers price in Emeryville CA
bonding teeth cost Arlington TX
Gay tooth whitening 33647 Help asseblief Geestelike Oorlogvoering [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Vrae en menings oor die Bybel > Help asseblief Geestelike Oorlogvoering
View Full Version : Help asseblief Geestelike Oorlogvoering
Dec 2nd 2009, 08:10 AM
Ek hoop nie die besprekingspunt skep ongemak op die forum nie. Iemand het vir my 'n mail gestuur met betrekking op geestelike oorlogvoering. Ek het boeke probeer soek maar daar is gans te veel boeke oor hierdie onderwerp en almal se opinies verskil totaal en al.
Ek het 'n paar vrae rondom dit, maar kan verseker nie 50 verskillende boeke lees nie, aangesien ek nie sterk op lees is nie.
Kan jul my dalk help met sommige vrae?
Waar kry geestelike oorlogvoering sy oorsprong vandaan?
Waarom het ek nog nie gehoor van geestelike oorlogvoering van die kansel af nie?
Is dit Bybels?
Waarom is mense skugter om oor die onderwerp te praat?
Dec 2nd 2009, 09:59 AM
Jy is reg, daar is nogals baie leeswerk oor die onderwerp. Ek gaan vir jou net twee skakels gee :
Geestelike Oorlogvoering ( deur Johan Malan) (http://www.bibleguidance.co.za/Afrartikels/Geesoorlog.htm)
Geestelike Oorlogvoering( deur Maarten van Heerden) (http://www.gkcenturion.org.za/artikel2.html)
Altwee gee 'n effens anderse perspektief op die siening wat mense soos Bennie Mostert normaalweg voorhou.
As voorbeeld, 'n aanhaling uit die tweede artikel :
Die ware geestelike stryd is nie om die ryk van die geesteswêreld aan te val nie, maar om ten bloede toe weerstand te bied teen die sonde (Heb 12:4). Die Christen behoort self verantwoordelikheid vir sy sonde en die gevolge te aanvaar en nie die duiwel of sy voorouers daarvoor blameer nie. Geloof, bekering en die vrug wat daarby pas, is die wil van die Here.
In die stryd teen die sonde soek die gelowige sy krag in die Here (Ef 6:10) en trek die volle wapenrusting aan wat God gegee het. In groeiende gehoorsaamheid aan sy Woord word sy kinders vervul met die Heilige Gees en word die vrug van die Gees (Gal 5:22) gedra. Gelowiges is altyd bereid om verantwoording te doen oor die hoop wat in hulle lewe (I Pet 3:15) en te volhard op die pad van heiligmaking, terwyl biddend elke geleentheid gebruik word om die evangelie van Jesus Christus uit te leef en te verkondig aan die wat Hom nie ken nie.
Dec 2nd 2009, 01:02 PM
Ek wou ook al die onderwerp geplaas het, maar is bly jy het dit gedoen MC.
Soos in die skakel genoem is Eff 6:10 baie belangrik vir ons almal wat glo. Die kerke sal dit nie preek nie, want dit pas nie in met wat mense wil hoor nie. Daar loop mos die gevoel onder die wat nie vra, vra nie dat daar nie 'n oorlog is nie. Man oh man as hulle net weet.
Ek dink mense praat nie maklik hieroor nie, omdat elke persoon sy eie prentjie of idee het wat bedoel word met geestelik oorlog. Dit is net soos intesessie, niemand wil regtig daaroor praat nie, want almal het hulle eie idee. Die beste raad wat ek kan gee is dat mens in gebed moet tree en Vader vir leiding vra om die regte weg te toon, as om te glo wat in boeke staan.
Dec 3rd 2009, 06:53 AM
Dankie vir die antwoord.......Lyk my ek gaan baie moet oplees en tyd in gebed spandeer....... Dis net ek weet nie of ek alles wil lees nie, want die menings verskil hopeloos te veel, en wie is reg??
Wat ek tot dusver gelees het sluit inligting in waarmee ek kan saamstem, inligting wat ek vir die eerste keer gehoor het, en dan inligting waarteen ek effens skop, maar selfs dit kan reg wees....
Ek weet nie wie reg en verkeerd is nie, en kan dus nie oordeel nie, maar ek wil graag weet of van hierdie goed waarheid inhou, indien wel mis ek baie....
Hierdie is dalk een van daardie onopgeloste sake.....Maar ek wil weet!:o
Dec 3rd 2009, 07:28 AM
MC daar is baie dinge wat mens kan se maar soos ek gese het moet mens maar op Vader, Jesus en die Heilige Gees vertrou om mens op die regte pad te hou met die.
Daar is so baie gebede wat mens kan doen, maar daar is ook so baie dinge waarteen mens moet bid. Onthou waar ons veg teen een ding gaan daar tien teen een 'n ander ding ons aanval.
Van Amanda Buys se petisie gebede is 'n ruglyn wat mens kan gebruik. Onthou vertrou op die Heilige Gees om jou te wys wat om voor te bid. YHHW IS GETROU!
Dec 3rd 2009, 07:41 AM
Al die mense kyk mooi wat julle bid asb veral as julle 'n gebed van papier af doen....
Ek het nou so bietjie gebede geky en op een afgekom wat mens so diep in die katolieke kamp gaan ingooi, dat dit my naar gemaak het. Vertrou op die Heilige Gees vir die regte gebed! Moet nie gebede net recite nie. Maak asb dood seker wat julle bid!
Ek gebruik soms musiek om te help. Veral as ek in die motor is. Ek luister baie na MorningStar se Warfare en best of Warfare and Worship.
Dec 3rd 2009, 07:48 PM
ons veg mos nie teen bloed en vlees nie , maar teen "power and pricipalities " ( oftewel Satan en sy volgelinge )
Eph 6:10 Eindelik, my broeders, word kragtig in die Here en in die krag van sy sterkte.
Eph 6:11 Trek die volle wapenrusting van God aan, sodat julle staande kan bly teen die liste van die duiwel.
Eph 6:12 Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug.
Eph 6:13 Daarom, neem die volle wapenrusting van God op, sodat julle weerstand kan bied in die dag van onheil en, nadat julle alles volbring het, staande kan bly.
Eph 6:14 Staan dan vas, julle lendene met die waarheid omgord, met die borswapen van die geregtigheid aan,
Eph 6:15 en as skoene aan julle voete die bereidheid vir die evangelie van vrede.
Eph 6:16 Behalwe dit alles neem die skild van die geloof op waarmee julle al die vurige pyle van die Bose sal kan uitblus.
Eph 6:17 En neem aan die helm van verlossing en die swaard van die Gees—dit is die woord van God—
Eph 6:18 terwyl julle met alle gebed en smeking by elke geleentheid bid in die Gees, en juis daartoe waak met alle volharding en smeking vir al die heiliges
Toe lees ek ook nog Henry ( nie onse Henry nie , oom Matthew Henry van e-sword faam ;) ) se comment oor Matt 17:21 wat vriend ons oor gevra het hoekom in '83 vertaling vermis is , en die oom se dat lewendige geloof ; d.w.s verhouding met ons Here die krag het om berge te versit, maar sommige van die vyande sterker is en bietjie moeiliker is om uit te kry , dan moet jy vas en bid .... dis toe Hy verder verduidelik dat hoe dieper jou verhouding met God raak hoe sterker jou geloof raak want jy ken God en weet Wie Hy is en hoe Almagtig Hy is , dat die pennie vir my gedrop het.
God beskerm my met die helm en borswering en belt en skild en skoene, maar dis oor die verhouding ( lewendige elke dag verhouding met Hom ) dat dit krag het en die swaard .. he he he... die Woord , dieselfde wat ons Here Jesus self gebruik het elke keer as Hy duiwels uitgejaag of bestraf het, waarteen die duiwel en kie , geen defence het nie.... die naweek toe ek OTC bygewoon het , het die antie wat dit aangebied het gese dat dit is soos om vir die klomp in Jesus se naam te beveel om te gee pad en as hulle nie wil luister nie ( want ons het die gesag as God se kinders ) dan gaan jy na jou Hemelse Vader toe en se vir Hom die klomp wil nie luister nie en dan sal Hy hulle uitsort :hug:
Ek weet dis baie simpel gestel , maar dis so eenvoudig , jy is Sy kind en Hy sorg vir jou maar dis nie open season om nou te gaan wil Sataniste bestraf waar hulle bymekaar kom nie, laat Hy jou lei en laat Sy Gees jou in alle waarheid leer . Hy het belowe Hy sal.
Dec 7th 2009, 07:14 PM
Hi julle, ons kan hier in Ghanzi ook nou van Geestelike oorlogvoering praat, hier by ons is besig om GROOT, en as ek se GROOT, dan meen ek GROOT Herlewing plaas te vind, in al ons kerke. En ek het nou die dag by 1 van die pastore gehoor dat hier in Ghanzi alleen 64 kerke is, en dis baie vir ons ou klein dorpie, jy moet oppas of jy ry ons mis, so klein is ons. Small talk gelos, soos ek gese het - GROOT Herlewing - mense kom uit die Kaap om hier te kom werk, NG kerk is besig om te verander, mense ry ver om vir Angus te gaan luister ens ens. Maar nou slaan ou satan hard terug en maak baie seer, van verlede jaar Oktober het ons nou al 10 mense aan die dood afgestaan, en vir julle klink dit nie baie nie, maar soos ek al gese het is ons 'n ou klein gemeenskappie, ons was omtrent 'n 100 gesinne, maar daar het al heelwat mense van SA af by ons aangesluit. Dit voel amper as daar 'n nuwe gesin van SA af hier intrek dan sterf 1 van ons eie mense, en dis nie eers meer die ouer geslag nie, dis almal jong mense, jong kinders van 9 jaar oud, pa's van 38 jaar oud, meisies van 20 jaar oud, mans en vrouens van 50 jarige ouderdom, die laaste tyd is die sterftes 'n week uitmekaar. 'n Mens is deesdae te bang om jou tel te antwoord,
families wat verlede jaar Des 'n broer verloor het en dan verlede week haar man. Pol wat op SA grensposte ons mense wil toesluit vir gesteelde karre, en so ry die mense al vir 2 jaar met dieselfde kar op en af deur dieselfde grens om hul seun in Kimberley te gaan haal vir skool, maar satan gaan ons nie wen nie, want hy het nooit besef ons Christene kan so bymekaar staan nie, toe ons die boodskap gekry het, het al's in werking begin tree met God se hulp, hy is vry gelaat en het sy kar terug gekry, hy het Maandag terug gekom en Dinsdag oggend weer 600km ver gery om die outjie weg te vat lughawe toe vir sy pa se roudiens, want dis 'n probleem om 'n lyk oor die grens te kry, toe moes hul hom veras. Dis hoekom ek se daar is 'n Geestelike oorlog hier in Ghanzi, maar God se Woord is deel van ons hier soos die kos wat ons elke dag eet met al Sy beloftes daarmee saam,
"Wie met trane saai, sal die oes met gejuig inbring. Al loop hy en huil terwyl hy die saaisak dra, hy kom juigend terug terwyl hy sy gerwe dra." Ps. 126:5-6
"Ons weet dat God alles ten goede laat meewerk vir die wat Hom liefhet, die wat volgens Sy voornemens geroep is" Rom 8:28 en...
"Jesus se: Ek gee hulle die ewige lewe, en hulle sal in alle ewigheid nooit verlore gaan nie. Niemand sal hulle uit my hand ruk nie." Joh 10:28 so al gaan mense dood ons gaan net huis toe, na 'n beter plek toe, Halleluja...maar hul word nog gemis, en daar is ouers wat oud en sieklik is wat eintlik nie sonder hul seun kan verder boer nie, ma's wat hul 9 jarige seuns mis, pastore wat met groot werk onder die boesmans besig is, kinders wat sonder pa's moet groot word, maar...dit ken jul seker almal...dis baie hartseer.
Dec 8th 2009, 01:49 PM
Ja die wapenrustig is nodig vir beskerming. Maar om 'n wapenrusting aan te trek moet 'n mens tog dus in 'n geveg of 'n oorlog wees. Is geestelike oorlogvoering dan so simpel soos lees die Woord, bid en die sekerheid van 'n verhouding met Vader??
Dec 8th 2009, 02:03 PM
Mens het kennis van die woord nodig ja, en geloof in YHWH. Maar so simpel nie regtig nie. Ek was al aangeval deur 'n persoon wat astrale projeksie gebruik het om inspraak te maak... Was glad nie pret gewees nie...
Soos ons seen uitspreek oor mense vervloek ander mens. Veral as mens grondgebied van hulle weg neem.
Een ding wat mens gewoonlik Vader kan vra is vir Engele, en 'n ring van vuur van die Heilige Gees af.
Dec 8th 2009, 02:08 PM
Oorloegvoering sluit dus vloeke in? Bid ons teen dit, is dit die aanvalle waarteen ons moet staan? Hoe neem jy grondgebeid van hulle af? Is dit waar gebed deukom? Alles word natuurlik in Jesus se Naam gedoen?
Hoe weet jy wat van God af is, en wat van die bose af is?
Dec 8th 2009, 02:45 PM
Dit wat ek al gesien het ja. Een aand het 'n persoon, hoe se mens "manifested" in 'n selgroep. Ek het net die Vader geva vir beskerming van ons almal wat daar was asook die persoon wat gemanifisteer(?) het.
Die vloeke vra ek gewoonlik vir Vader om weg te was, dat dit glad nie invloed op my, die naby my en my vriende sal he nie. En dat Vader die persoon sal seen wat die vloek gespreek het. Soms weet hulle nie dat wat hulle doen verkeed is nie, soms doen hulle, maar wie is ek om iemand te vervloek?
Astrale projeksie word deur die kinders van satan gebruik. Wat gebeur het is dat die persoon my aangeval het en probeer skade aan my maak het in 'n sessie wat ek deur gemaak het.
Ek is al tydens 'n bevryding sessie deur iets aangeval toe ek 'n gebed ter versoening van freemasons in my gesin gedoen het. Dit het letterlik gevoel of iets my keel toe druk. Die een stadium kon ek nie praat nie, en na 'n intersessor gebid het en vir Vader gevra het om die mag weg te neem kon ek weer verder bid.
Ek as mens het geen krag nie! Slegs deur die Heilige Gees se leiding kan mens werk. Mens vertrou op YHWH, Jesus en die Heilige Gees.
Not by might, not by power, but by the name of YHWH alone....
Dec 8th 2009, 03:03 PM
Hoe weet jy wat van God af is, en wat van die bose af is?Wat is die verskil tussen Lig en donker??
Dec 8th 2009, 03:05 PM
Die beste manier van geestelike oorlogvoering:
Neem Jesus aan as jou persoonlike Verlosser en Saligmaker;
Bly in Hom; bly staande; moenie terugstaan of wankel in jou geloof of dade nie.
Praat/lewe die waarheid.
Verkondig die evangelie.
Bid, glo en vertrou dat die Here jou sal beskerm.
Bid dat die Here se Wil geskied - nie joune nie, en ook nie die satan s'n nie.
Dus - gee die duiwel geen opening (foothold) om jou aan te val nie.
Nou ja, dit is ook so dat die Here soms vir satan toestemming gee om ons te toets of om ons lesse te leer wat ons sterker sal maak (lees maar die eerste hoofstuk van die boek van Job). In so 'n geval kan mens maar bid en bind maar jy gaan niks regkry nie. Vra maar liewers net vir die Here om jou genadig te wees en krag te gee.
(Wanneer ek onder persoonlike aanval kom vra ek dadelik vir die Here waar ek 'n opening gegee het, of watter les ek moet leer. Hy is getrou en wys dit altyd uit as daar iets is.)
Dit is soms so dat die duiwel ons sonder 'wettige' redes aanval, en dan gewoonlik om een of ander werk wat die Here in ons doen, of wat ons besig is om vir die Here doen te stop. In so 'n geval is 'gebeds-oorlogsvoering' belangrik.
As voorbeeld wil ek die volgende noem: ek werk in 'n Christenskool en ons doen baie evangelisasie onder ons (meesal) Katolieke leerlinge. Hier teen die middel van hierdie jaar het so 7 leerlinge binne 'n tydperk van 2 weke op die mees eienaardigste maniere sleg seergekry (tande uitgeval, arms gebreek ens.). Dis ongehoord! Dit was so erg dat ek en my kollegas in gebeds-oorlogvoering oorgegaan het. Die Here het die aanvalle onmiddelik gestop.
In die geval van vloeke - mens erf wel famielievloeke, en die kan mens bind in Jesus se Naam (Mt 16:19 en Mt 18:18). Ek het self ondervind dat baie van die vloeke waaronder my famielielede leef (en waaronder ek ook geleef het) outomaties oor my gebreek was die dag toe ek Jesus aangeneem het. (Indien jy belangstel kan jy my 'Study on Blessings and Curses' hier lees: http://bibleforums.org/showthread.php?t=198268)
Doen wat reg is
Bly in Hom
Vertrou op God
Staan vas in die geloof
Dec 9th 2009, 06:16 AM
Ek stem heeltemal saam hiermee. Die Bybel leer ons tog niks anders as juis dit nie !
Dec 9th 2009, 07:33 AM
Hierdei onderwerp van 'Geestelike Oorlogvoering', het 'n fyn lyn, wat nie oorgesteek moet word nie. Hieronder is 'n klompie artikels wat daaroor uitbrei en alhoewel mens sekerlik kan verskil met 'n punt of twee in hierdie artikels, raak dit hierdie 'fyn lyn' goed aan en behoort elkeen wat dit lees bedag te wees op 'n dwaling in hierdie geestelike oorlogvoering-front, waarvoor mens versigtig moet wees...
Transformasie, Vloeke, Vestings en Bevryding
Misleiding deur die 'Transformasie' Video (http://www.bibleguidance.co.za/Afrartikels/Transformasie.htm)
Verdere 'Transformasie' Misleiding (http://www.bibleguidance.co.za/Afrartikels/TransformSA.htm)
George Otis en sy Misleidende Teologie (http://www.bibleguidance.co.za/Afrartikels/Otislering.htm)
Die Valse Teorie van Bloedlynvloeke (http://www.bibleguidance.co.za/Afrartikels/Vloeke.htm)
Profete en Apostels Vestig Hulleself Só (http://www.bibleguidance.co.za/Afrartikels/Rebecca.htm)
Ope Brief aan Herald Ministry (http://www.bibleguidance.co.za/Afrartikels/Herald.htm)
Hoe Moet Daar vir Stede en Dorpe Gebid Word? (http://www.bibleguidance.co.za/Afrartikels/Stede.htm)
Transformasie 2003 (http://www.bibleguidance.co.za/Afrartikels/Transf2.htm)
Transformasie Afrika 2007: Die Misleiding Duur Voort (http://www.bibleguidance.co.za/Afrartikels/Transfor2007.htm)
Dec 9th 2009, 07:37 AM
Waar kom die woorde "geestelike oorlogvoering" vandaan? Dit dui tog op die stryd wat ons as Christene daagliks voer in hierdie wereld, ‘n stryd teen die satan en sy magte, ‘n stryd teen sonde en versoekinge. Ons is almal as't ware in ‘n "geestelike oorlog" gewikkel. En ons het iets nodig om ons te beskerm teen die aanvalle van die bose.
(Efesiers 6:11-13 11 Trek die volle wapenrusting van God aan, sodat julle staande kan bly teen die liste van die duiwel.
12 Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug.
13 Daarom, neem die volle wapenrusting van God op, sodat julle weerstand kan bied in die dag van onheil en, nadat julle alles volbring het, staande kan bly.")
Ek dink nie ons moet meer as dit in die woorde "geestelike oorlogvoering" in lees nie. Ek dink nie dit dui op een of ander bonatuurlike stryd waarvoor spesiale kragte of magte nodig is nie. Ek dink nie dit gaan soseer oor "grondgebied" wat teruggewen moet word, of die "losmaak" van vloeke of die "bind" van enige bose magte nie.... Dit is bloot 'n daaglikse stryd wat elke christen behoort te oorwin. Hoe? Die antwoord word tog duidelik gegee in Efesiers 6:14 -18 (Trek die volle wapenrusting van God aan.)
14 Staan dan vas, julle lendene met die waarheid omgord, met die borswapen van die geregtigheid aan,
15 en as skoene aan julle voete die bereidheid vir die evangelie van vrede.
16 Behalwe dit alles neem die skild van die geloof op waarmee julle al die vurige pyle van die Bose sal kan uitblus.
17 En neem aan die helm van verlossing en die swaard van die Gees—dit is die woord van God —
18 terwyl julle met alle gebed en smeking by elke geleentheid bid in die Gees, en juis daartoe waak met alle volharding en smeking vir al die heiliges
Al wat hierdie gedeelte vir ons se, is, hou vas aan die Here en aan die waarheid, verkondig die evangelie tydig en ontydig, hou vas aan jou geloof, en die wete dat jy verlos is en dat die Gees van God in jou woonagtig is, en jou beskerm teen enige aanvalle van die bose en teen versoekinge. Bly by die Woord van God, bestudeer dit daagliks, en hou aan om te bid, soveel moontlik. As jy dit doen, dan is jy veilig. Iemand wat wedergebore is en so pad met die Here loop, word beskerm deur die Heilige Gees, en kan nie die pad byster raak nie. Wat Efesiers 6 dus eintlik vir ons se, is bloot, wees bedag daarop dat jy nie verslap in jou geestelike lewe nie, want onthou, die satan sal dit gebruik om jou aan te val. (Jou stryd is teen hom en sy bose magte, nie teen mense nie.) Rig jou dade en gedagtes op die dinge van die Here, en bly daarby. Dan loop jy nie gevaar om van koers af geruk te word nie.
Ek dink Paidforinfull het dit mooi opgesom.
Dec 9th 2009, 07:41 AM
Hier is nog 'n paar skakels wat ondersoek kan word en elkeen moet self deur God se Gees gelei word soos van toepassing...
Koninkryksteologie Lei Tot Valse Herlewings (http://www.bibleguidance.co.za/Afrartikels/Valsherlewing.htm)
Koninkryksteologie en sy Menslike Heerskappy (http://www.bibleguidance.co.za/Afrartikels/Heerskappyteologie.htm)
Dec 9th 2009, 07:51 AM
Ek stem volhartig saam met diegene wat waarsku om nie opgesweep te word in hierdie beweging nie.
Daar is 1 opdrag, waak en bid, waak en bid, nie gaan en bring vestings af en gaan doen intersessie staptogte ens. ens. nie. Ons het Christus aan ons kant, ons dien 'n soewereine God wat alles in sy hand het en alles beskik en bepaal, ons hoef nie in vrees te lewe vir die duiwel en sy demone nie, ons moet in groter vrees lewe vir die bose in ons, dit is waar die groot probleem vandaan kom, ons raak so opgesweep in geestelike oorlogvoering dat ons vergeet van persoonlike heiligmaking, wat leer die Bybel ons?
Geen versoeking het julle aangegryp behalwe 'n menslike nie; maar God is getrou, wat nie sal toelaat dat julle bo julle kragte versoek word nie; maar Hy sal saam met die versoeking ook die uitkoms gee, sodat julle dit sal kan verdra.
Maar elkeen word versoek as hy deur sy eie begeerlikheid weggesleep en verlok word.
Onderwerp julle dan aan God; weerstaan die duiwel, en hy sal van julle wegvlug.
Wanneer ons in Christus bly, dan oorwin ons die Bose, nie in 'n "crusade" of in "spiritual mapping" en om die sg. Sterk Man aan te vat nie, ons kry bloot nie hierdie dinge in die Bybel nie, ons leer in die Bybel dat die vyand te werk gaan deur versoeking, deur 'n stimulering van ons begeertes om weggelok te word in sonde, laat ons die vlees weerstaan, dis die innerlike wat ons weglei, die vyand bring bloot die stimulasie vir die vlees, ons kan hom nie beheer nie, ons het mag ontvang om in die Gees te wandel en die vlees te beheer.
Kom ons kyk bv. na 1 Pet 5:
Wees nugter en waaksaam, want julle teëstander, die duiwel, loop rond soos 'n brullende leeu, en soek wie hy kan verslind.
1 Petrus 5:8
Hierdie vers word baie gebruik in die geestelike oorlogvoering geledere, maar wat leer Petrus ons hier?
Hy leer die herders om goeie herders te wees in V1, nie vir vuil gewin nie, maar uit diensbaarheid in V2, in V5 leer ons onderdanigheid van jongeres aan oueres, onderdanig aan mekaar, om nie hoogmoedig te wees nie, verneder onsself voor God in V6, werp ons bekommernisse op die soewereiniteit van God in V7, wees nugter en waaksaam in V8, want die vyand gaan probeer om ons in versoeking te bring, jy gaan hom nie weg oorlogvoer nie, jy moet hom weerstaan, JY MOET JOU VLEES WEERSTAAN, want jou vlees wil nie onderdanig wees nie, jou vlees wil nie diensbaar wees nie, jou vlees wil nie homself verneder voor God nie en is hoogmoedig, die vyand buit dit net uit, hy kan niks doen wat jy hom nie gee nie.
En dan vanaf V10? Dis God se genade wat ons laat staande bly, nie ons inspanning of oorlogvoering nie, dis die verseëlende Gees wat in ons woon, dis die bloed van Jesus wat vir ons gevloei het, hoekom? Sodat ons heilig en as voorbeeld vir God kan lewe. Hoekom? Sodat Hy daardeur verheerlik kan word.
Dis nie 'n speletjie nie, dis gehoorsaamheid aan God, dis die Christen wandel, dit is wat die wapenrusting oor gaan, om beklee te wees met Christus, in Hom te wees, in Hom te wandel, die Christen wandel, nie anders snaakse goed nie.
Dec 9th 2009, 08:09 AM
Phil, ek was besig om 'n elle-lange pos te skryf toe jy jou boodskap plaas, en het net daar alles uitgevee. Jy het my gedagtes net so kom verwoord....dankie !
Ek wil weer vra dat julle kyk na die skakels wat ek gegee het, meer spesifiek hierdie een (http://www.bibleguidance.co.za/Afrartikels/Geesoorlog.htm). Punt drie gaan oor "Die wapens van die Lig" , en is, net soos die res van die artikel, die lees werd. Daar staan ondere andere :
Die Bybel is ‘n belangrike deel van die Christen se geestelike wapenrusting, daarom sê Paulus: “Neem die swaard van die Gees op – dit is die woord van God” (Ef. 6:17). Dit is ‘n lewende en kragtige woord wat tot diep in my lewe indring en sy oortuigingswerk daar doen:
“Want die woord van God is lewend en kragtig en skerper as enige tweesnydende swaard, en dring deur tot die skeiding van siel en gees en van gewrigte en murg, en is ‘n beoordelaar van die oorlegginge en gedagtes van die hart" (Heb. 4:12; kyk ook Joh. 6:63 en Jer. 23:29).
Die Bybel is die finale maatstaf vir die waarheid, en in die lig daarvan beoordeel ek gedagtes as goed of kwaad. Omdat die Woord soos ‘n skerp swaard is wat tot in die dieptes van my siel indring, kan dit die aard van my gedagtes en motiewe ten volle openbaar. Dit werk saam met my gewete om aan my te toon wat reg en verkeerd is.
Het julle dit gelees ? Is daar iewers 'n teenargument hiervoor ?
Ek wil my punt duidelik en onomwonde stel :
As 'n aksie nie deur die Skrif beproef kan word nie, dan is dit 'n mensgemaakte ding, en is dit vals en 'n dwaling.
Dec 9th 2009, 08:18 AM
Die volgende uit hierdie artikel (http://www.gkcenturion.org.za/artikel2.html)vir bespreking :
Efesiërs 6:10-18 gee aan gelowiges 'n geestelike wapenrusting. As ons dié gedeelte deeglik ontleed word die volgende duidelik: Die dele van die wapenrusting van God het verdediging as doelwit. Ons moet ons posisie verdedig deur getrou te bly aan die waarheid, te glo ons is vrygespreek en dat ons vrede en hoop het deur Jesus Christus. En die swaard wat God ons gee, is die Bybel waardeur ons dwaling kan bestry. Dit is egter opvallend dat gebed nêrens aangedui word as 'n wapen nie. Gebed is ook nie bedoel om in 'n gesprek met die duiwels ontaard nie. Die opdrag "doen dit alles biddend" (Ef 6:18) dui immers op gesindheid van afhanklikheid van God, omdat die gelowige nie alleen teen die bose staande kan bly nie.
Nêrens in die Skrif kry Christene die opdrag om vas te stel watter demone oor watter gebiede heerskappy sou voer, wat hulle name is of om hulle te bind deur die metodes van GOV nie. Handelinge 17:16-34 vertel hoe Paulus in Athene, die hoofstad van die heidense godsdiens, sy geestelike stryd voer deur die prediking van die evangelie en die oproep tot geloof en bekering. Paulus erken wel dat die demoniese magte agter die afgodsdiens van die heidene sit (I Kor 10:18-22), maar self bind hy geen demoniese magte nie en pas hy nie die metodes van GOV toe nie. Hy staan vas by die waarheid van die evangelie aangaande Jesus Christus.
Selfs toe Paulus deur "'n engel van satan" met vuiste geslaan is - hy noem dit sy doring in die vlees (II Kor 12) - het hy nie oorgegaan tot die metodieke van GOV nie. Hy gee hom oor aan die genoegsame genade van God.
Hierdie leer van geestelike oorlogvoering verplaas die klem van 'n verdedigende stryd teen die aanslae van die bose, tot 'n aanvallende konfrontasie met die magte van die geesteswêreld.
In Efesiërs 6 kom die begrippe "weerstand bied, staande bly, op jou pos bly" egter gereeld voor. Ook die wapenrusting goed bekyk, is op die verdediging ingestel. Daarby kry elkeen die opdrag (Jakobus 4:7) om die duiwel te weerstaan, met die belofte dat hy van ons sal wegvlug. In Judas 6 word Christene geleer om nie verwaand teenoor die duiwels op te tree deur hulle te vervloek of te beledig nie, maar te wag op die dag van straf wat God self vir die duiwel en sy trawante berei het. Geen direkte opdrag tot uitdrywing of vervloeking van duiwels word in die Skrif gevind nie.
Ons bely dat Jesus Christus self die groot offensief teen die duiwel geloods het. Deur sy lyde, dood en opstanding het hy die oorwinning behaal en deur die geloof is ons met Hom "meer as oorwinnaars" (Romeine 8:37). Die gelowige se taak is dus om defensief weerstand te bied teen die aanslae van die bose.
Die groot opdrag wat soos 'n paal bo water staan - en 'n Christelike offensief in die wêreld moet wees - is die uitdra van die goeie nuus van Christus na almal wat nog goddeloos in ongeloof lewe (Matteus 28:19,20).
Dec 9th 2009, 08:45 AM
Mar 6:7 Then He summons the twelve. And He began to be sending them out two [by] two, and He was giving to them authority [or, power] over the unclean [or, defiling] spirits. (ALT)
Mar 6:7 En Hy het die twaalf na Hom geroep en hulle twee-twee begin uitstuur en het hulle mag gegee oor die onreine geeste (AOV)
Mar 6:12 - 13 En hulle het uitgegaan en gepreek dat die mense hulle moes bekeer. En hulle het baie duiwels uitgedryf en baie siekes met olie gesalf en gesond gemaak. (AOV)
Het ons nie sieselfde roeping gekry nie?
Ek kan verkeerd wees en die deel uit konteks gelees het...
Dec 9th 2009, 08:55 AM
Mar 6:7 Then He summons the twelve. And He began to be sending them out two two, and He was giving to them authority [or, power] over the unclean [or, defiling] spirits. (ALT)
Ek glo ons het presies dieselfde roeping gekry. Die vraag wat ons net moet afvra, is wat was die rede hoekom Jesus hulle twee, twee uitgestuur het? Was dit om pertinent duiwels uit te dryf of was dit om die Evangelie te verkondig?
Ek is 100% oortuig dat daar nie 'n bediening van duiwel-uitdrywing kan en mag bestaan nie, want hierdie dinge kom op mens se pad, wanneer mens die Evangelie verkondig en soos dit voorkom, so hanteer mens dit. Elke bediening gaan heel eerste oor die Evangelie en al die ander dinge is sekondêr tot die Evangelie. Ongelukkig is daar mense wat gaan soek vir duiwels en dit was nooit 'n opdrag nie. Inteendeel, Jesus het die 70 reg gehelp, na hulle in vervoering was oor al die duiwels wat hulle uitgedryf het...
En die sewentig het met blydskap teruggekom en gesê: Here, ook die duiwels onderwerp hulle aan ons in u Naam. Toe sê Hy vir hulle: Ek het die Satan soos ‘n bliksem uit die hemel sien val. Kyk, Ek gee aan julle die mag om op slange en skerpioene te trap, en oor al die krag van die vyand; en niks sal julle ooit skade doen nie. [B]Maar julle moenie daaroor bly wees dat die geeste aan julle onderworpe is nie, maar wees liewer bly dat julle name in die hemele opgeskrywe is.
(Luk 10:17-20 AOV)
Maar jy is reg, ons het al die mag oor hulle ontvang en ongelukkig is daar mense wat dit soms nie wil glo nie. Ek het self al met demone te doen gehad en mense kyk jou maar skepties aan as mens daaroor getuig, maar ek besef dit is nie iets wat mens moet jag of najaag nie, dan raak dit verkeerd en is die fokus nie meer op die geestelike lewe wat die Evangelie dring nie.
Dec 9th 2009, 08:59 AM
Die ander vraag is wat doen mens as 'n ding jou in die bed vasdruk en begin afknou? Le jy daar en aanvaar dit of vra jy YHWH en Jesus om engele te stuur om die geveg te kom veg?
As daar 6 goed jou aanval en probeer verkrag. Vra jy Vader vir hulp? Gaan jy stil le en vir hulle vertel jy het die wapen rusting aan? Dink jy dit gaan hule stop as hulle 'n oop deur gekry het?
O ja, die sterkman deel kom voor in Matt 12, maar ek verstaan dit nog nie so lekker nie en moet by Vader gaan hoor wat dit beteken:
Mat 12:29 Of hoe kan iemand in die huis van ‘n sterk man ingaan en sy goed roof, as hy nie eers die sterk man geboei het nie? En dan sal hy sy huis beroof. (AOV)
O ja Mat 10:1, Mat 10:8 met verw tot vorige post...
Dec 9th 2009, 09:01 AM
Ja dankie, ek voel soos jy en ken daardie skakels goed en stem saam met hulle
My vraag aan jou, het dinge verander na wat jy daar plaas? Beslis het dit, Jesus het gesterf en opgestaan sodat ons ook wedergebore kan word, sodat ons onder die bose uitgekoop kon word, sodat ons die Heilige Gees kon ontvang om verseëlend in ons te kom woon. Ontken ek die bestaan van bose geeste? Beslis nie, maar Christus het ONS beslis nie met 'n opdrag van oorlogvoering gelaat nie, Christus het ons gelaat met 'n opdrag om die evangelie te verkondig en waar ons is te waak en bid, waak en bid, dis al, die res sal God doen. Wees jy nugter en waak teen die sonde en bid vir God se beskerming en leiding, dis al.
Daardie 70 is nie uitgestuur om geestelike oorlog te gaan voer nie, hulle is uitgestuur om die evangelie te gaan verkondig en is deur die Gees beskerm teen die aanslae wat oor hule pad sal kom van die vyand, hulle is nie mag gegee om 'n oorlog te gaan voer daar ver nie, maar om die geestelike stryd van weerstand en versoeking te kan stry. Die sleutel hier is en bly die Heilige Gees en dit is Hy wat verseël, dis Hy wat beskerm en dis Hy wat in staat stel om in oorwinning oor die vleeslike te lewe, wandel in die Gees sê Paulus, nie in die vlees nie, as jy in die vlees wandel, dan sal jy die "oorlog" van die vyand se struikelblokke verloor, as jy in die Gees wandel, is jy in Christus en moet jy nugter bly om nie te struikel nie.
Dec 9th 2009, 09:08 AM
Dankie Ferdi, ek sien jy het ook 'n baie goeie plasing in die verband gemaak en ek sien ons het baie gelyk geplaas, ek glo ons voel redelik eenders hieroor.
Is Jesus se bloed genoeg? Is die werk wat Hy gedoen het genoeg? Is die Heilige Gees (Hy wat in ons is) genoeg?
'n Persoonlike getuienis as ek mag, toe ek ook opgevang was in die GO beweging, het ek elke dag sulke woeste aanvalle gekry man, dit was wreed en ek het die demone gesien en ek het hulle bestraf en ek het hulle deur die tuin gejaag en uit my kamer gegooi.
Toe besef ek, Jesus is genoeg, Hy wat in my is, is groter as hy wat in die wêreld is, dat alles in God se hand is soos die Woord ons leer, dat ek nie in vrees hoef te leef nie en dat die grootste stryd in my vlees is soos ons in Rom 7 lees. Wat gebeur toe, die goed is weg. Nou, hoekom is dit weg?
Een van 2 redes, besluit jy wat jy ding reg is, ek kan nie 'n antwoord gee nie.
1. Ek leef nie meer in vrees en gee die vyand nie meer houvas op my lewe nie
2. Baie van dit was my verbeelding
Ek sê nie jy verbeel jou nie, a.s.b., dis nie wat ek doen nie, maar as ek terugkyk, was baie van die goed wel MY verbeelding gewees, ja daar is steeds werklike aanslagte, maar soos Ferdi en ek sê, dit is nie teen my nie, maar teen die evangelie, ek waak en bid vir die verkondiging van die evangelie, dis die kern, kyk wat sê Paulus hoekom ons die stryd moet voer deur op ons PLEK TE BLY STAAN:
terwyl julle met alle gebed en smeking by elke geleentheid bid in die Gees, en juis daartoe waak met alle volharding en smeking vir al die heiliges
en vir my, sodat 'n woord my gegee mag word as ek my mond oopmaak om met vrymoedigheid die verborgenheid van die evangelie bekend te maak,
So Paulus vra dat hulle saam met hom sal waak en bid teen die aanslagte van die vyand op sy lewe in die vorm van versoekinge tot sy vlees, sodat hy nie struikel in sonde nie en sy getuienis vir Jesus nie skade ly nie, SODAT hy met vrymoedigheid die EVANGELIE kan bekend maak ;)
Dit gaan altyd oor die evangelie
Dec 9th 2009, 09:28 AM
Ek het 'n vraag op die waak en bid met volharding en Ef 6: 18-19 gedeelte. Hoe weet jy of jy wel in die Gees bid en nie uit die vlees nie? Ek verstaan om te waak teen versoekings en ook om te bid om versoekings teen te kan staan en dat ons dit selfs daagliks moet beoefen. Maar as 'n mens begin bid vir dinge hoe weet ek dit is nie die vlees nie? Almal sê antwoord is ewigdurig gaan bid oor die saak, maar wat as daar niks daarvan af kom nie, wat as 'n mens niks hoor nie. Ek ondervind daar is ook 'n fyn lyn tussen luister vir God se Gees en ons eie emosies. Hoe weet ek die antwoord?
Dec 9th 2009, 09:29 AM
Ja die bloed van Jesus ons verlosser is genoeg, maar stop dit die aanslae. Ek het eenkeer met iemand probeer praat oor Jesus, en my stem is weg geneem. Toe ek weg loop na 'n gesukkel kon ek weer praat. Hoekom is ek aangeval? Dit sal ek eendag weet.
Ek verstaan wat jy bedoel. Ek het in vrees geleef vir 'n groot deel van my lewe. Vader het ingekom en my gehelp om oor dit te kom, maar die duiwel sal nog probeer en probeer om ons op die verkeerde pad te kry. Die ding probeer mos als steel...
Dec 9th 2009, 09:32 AM
Wat 'n puik PUIK vraag, die Bybel gee ook die antwoord hierop:
Waarvandaan kom oorloë en vegterye onder julle? Kom hulle nie hiervandaan, van julle welluste wat in julle lede stryd voer nie?
2 *Julle begeer en julle het nie, julle pleeg moord en is naywerig en julle kan niks verkry nie. Julle veg en maak oorlog, en julle het nie, omdat julle nie bid nie.
3 *Julle bid en julle ontvang nie, omdat julle verkeerd bid, om dit in julle welluste deur te bring.
4 *Egbrekers en egbreeksters, weet julle nie dat die vriendskap van die wêreld vyandskap teen God is nie? Wie dan 'n vriend van die wêreld wil wees, word 'n vyand van God.
5 *Of meen julle dat die Skrif tevergeefs sê: Met jaloersheid begeer die Gees wat in ons woon?
6 *Maar Hy gee groter genade; daarom sê Hy: God weerstaan die hoogmoediges, maar aan die nederiges gee Hy genade.
7 *Onderwerp julle dan aan God; weerstaan die duiwel, en hy sal van julle wegvlug.
8 *Nader tot God, en Hy sal tot julle nader. Reinig die hande, julle sondaars, en suiwer die harte, julle dubbelhartiges!
9 *Weeklaag, treur en ween. Laat julle gelag in treurigheid verander word en julle blydskap in bedruktheid.
10 *Verneder julle voor die Here, en Hy sal julle verhoog.
Skies, ek moet die hele stuk plaas. Jy sal sien, dit gaan oor God en God se saak, oor God se wil en nie my eie nie, om te weerstaan is om die van myself af weg te kyk en oë op God te hou, dis wanneer ek in my binnekamer ingaan, dan soek ek die wil van God, ek bid nie om in my eie begeertes te voorsien soos mooi huise, mooi karre, allerhande welluste nie, maar ek vra, Here, gee my net dit wat ek nodig het om U meer te verheerlik.
Help dit al?
Dec 9th 2009, 09:38 AM
Wees jy nugter en waak teen die sonde en bid vir God se beskerming en leiding, dis al.
Maar is dit nie wat GOV oor gaan nie? Bid dat die HG intree in gebed. Is dit nie hoekom mens 'n taal kry as mens Jesus aanneem nie?
Volg GOV nie as mens die Vader vertrou om intetree in gebed nie? Is dit nie GOV nie?
YHWH het my 'n swaard gegee. Hoekom? Vir 'n party trick? Hoekom tree die HG in vir gebed? For the fun of it. As ek in my gees kry dat ek moet bid vir 'n persoon sal ek vir daai persoon bid. As ek nie verkeerd is nie is dit ook 'n vorm van GOV.
Gaan ek op BF.org vertrou of op YHWH?
Ek probeer nie snaaks wees nie, maar moet mens nie eerder op die Vader en die HG en Jesus vertrou vir antwoorde nie? My menings mag dalk verkeerd wees, maar dit is hoekom ek vertrou op YHWH as ek bid.
Dec 9th 2009, 09:46 AM
Het ek dan nie Jesus aangeneem nie?
Dec 9th 2009, 09:48 AM
Het die engelsman al weer te veel nie's ingesit...
Ek het Jesus aangeneem as my verlosser so tydjie terug. Dit is dan waarop ons kinders van YHWH genoem kan word is dit nie?
Dec 9th 2009, 09:58 AM
Sorry dink ek het weer verkeerd gepost. Ons is almal kinders van YHWH, net almal aanvaar dit nie.
Ek weet nie wat my titel is nie, al wat ek weet is dat ek Jesus aangeneem het as my verlosser, Hy het vir my sondes op die kruis gestef en my verlos van die satan se kloue.... Is that enough?
Dec 9th 2009, 10:25 AM
Dit het Hy gedoen vir die wat in Hom is ja, absoluut, niks byvoegsels nie, daaroor kan ons saamstem ja ;)
Dec 9th 2009, 10:30 AM
Ons is almal kinders van YHWH, net almal aanvaar dit nie.
As dit so was, hoekom stuur die Here Sy kinders hel toe, al belowe Hy in Sy Woord Hy sal dit nie doen nie ?
Dec 9th 2009, 10:41 AM
Ek het geen reg of kennis, krag of mag om die Vader se plan te oordeel nie, maar my siening is: As ek my rug op die verlossings boodskap draai en weg draai van Vader af en Vader verloon verdien ek watookal na my kant to kom. But that is my personal view...
En Vader is regverdig!
Dec 9th 2009, 11:43 AM
Ek is van mening dat 'n mens presies kan weet wat God se plan met Sy kinders is deur die Bybel as riglyn te gebruik. Dit verwyder al die raaiwerk, as te ware.
Ek wil graag weet, waar kom die idee vandaan van letterlike "grond wen" vir Christus ? Kan jy my dalk in die regte rigting wys met 'n paar teksgedeeltes ?
Dec 9th 2009, 11:58 AM
grond - kinders - siele?
Dec 9th 2009, 12:12 PM
Moet jy eers die grond wen voor jy die siele kan wen ? Kan jy vir my 'n voorbeeld wys waar Jesus of die apostels op hierdie wyse te werk gegaan het ?
Dec 9th 2009, 12:22 PM
sorry. Ek het bedoel om kinders in te win is om grond te wen vir die koningkryk.
Ek sal more weer deel neem in diepte. Is besig om 'n bediener op te stel.
Dec 9th 2009, 12:56 PM
Ek wil jou iets vra.
As ons glo (wat ek beslis glo) dat God die redding van die mens bewerk, dan wanneer daardie persoon wedergebore word, is hy mos in totaal uitverkoop aan God, onder God se beheer deur God se Gees. Nou my vraag, wat wil ons dan bestry, glo ons nie God is in staat om sy kinders te beskerm nie, ek verwys jou weer daarna dat Hy wat in jou is groter is as hy wat in die wêreld is?
M.a.w. die waak en bid, kan jy insien hoekom dit handel oor 'n persoonlike waak en bid? En dan 'n intree vir die evangelie?
Ons is in diens van God, m.a.w. as mense tot bekering kom is dit vir en deur God, m.a.w. dit help die vyand absoluut niks om ons aan te val wanneer mense tot bekering kom nie, dis tog nie in my of jou hande nie?
Dec 9th 2009, 02:15 PM
Kyk ek het nie al die antwoorde vir al die vra nie. Ek sal nooit als kan beantwoord nie.
Soos ek verstaan is self Paul aangeval, anders sal ons nie die wapenrusting gehad het nie, so die duiwel sal ons aanval. Ongelukkig ken ek mense wat gedink het om 'n kind van Vader te wees is all sunshine and roses. Die duiwel het al mense wat ek ken so van die koningkryk af weg geneem. En vandag staan daai persoon in diens van Satan. Gaan hy hemel toe?
Soos ek die woord verstaan gaan Vader nie net goed vir jou gee wat jy nie vra nie? As ons nie vra nie, gaan Vader vir ons nie gee nie.
Ek wens ek het al die antwoorde op julle vra. Dit is soms moeilik vir my om goed te verwoord.
Ek vertrou op Vader om vir my te wys wat ek voor moet bid. As dit verkeerd is om te doen dink ek my geloof is out of wack!
Dec 9th 2009, 02:21 PM
Ek probeer darm nie impliseer jou geloof is iets mee verkeerd nie :)
Wat net vir my wel belangrik is en ek glo dit is ook wat vir iemand soos Die F hierbo belangrik is, is dat ons nie kan maak en doen soos ons graag wil of nie wil nie of dat ons nie kan wag dat ons 'n spesiale openbaring of anderse leiding moet kry nie, ons moet bly by wat vir ons in die Woord staan, ons kan nie daarbuite beweeg nie.
Wat Paulus en die Ef 6 wapenrusting betref het ek tog vir jou uitgewys dit gaan oor die evangelie en dat Paulus juis vra dat vir hom gebid word om staande te kan bly en om nie versoek te word deur die sonde in hom nie, sodat sy getuienis nie daaronder skade lei nie :)
Dec 9th 2009, 05:18 PM
Waar kry geestelike oorlogvoering sy oorsprong vandaan? Efesiers 6
Waarom het ek nog nie gehoor van geestelike oorlogvoering van die kansel af nie? Vra dit vir die predikant :D
Is dit Bybels? Beslis
Want hulle ken nie hulle Bybels nie ;)
Dec 9th 2009, 05:24 PM
Ja die wapenrustig is nodig vir beskerming. Maar om 'n wapenrusting aan te trek moet 'n mens tog dus in 'n geveg of 'n oorlog wees. Is geestelike oorlogvoering dan so simpel soos lees die Woord, bid en die sekerheid van 'n verhouding met Vader??Ek stem saam met Willem....
Om die wapenrusting aan te trek...... MC lees mooi... dit sê: v14 Begin met Staan dan vas
Weet wat elke sin beteken van Ef 6.... en soos Willem sê, dit kom met om in VERHOUDING te staan met die Here :)
Dec 9th 2009, 05:35 PM
Dis darm seker nie reg om te impliseer dat as mense wat skepties is t.o.v. die sg. GOV, nie hulle Bybels ken nie? Dalk verstaan ek jou nie reg nie, want ek sien die GOV "hype" van vandag glad nie in die Bybel nie
Dec 10th 2009, 06:27 AM
Phil, ek het vinnig gepos gisteraand want ons het 'n hoëveld donderstorm beleef...
Ek stem nie saam met die GOV hype nie, maar dat GOV wel sy plek het, en dat dit geldig is, is nie verkeerd nie.
Waar die Lig van God skyn, sal dit die Duister dinge openbaar.
Miskien vir die duidelikheid van die draad is dit nodig dat MC sê wat sy onder GOV verstaan.... wat dit is wat sy werklik wil weet.
Om wapenrusting op te neem,,,,,, gaan jy nie rêrig regmaak om mee te gaan piekniek hou nie :D
So eintlik moet mens appels met appels vergelyk.
MC: Wat beteken GOV vir jou?
Wat word met GOV bedoel, wat verstaan jy hieroor??
Dec 11th 2009, 07:29 AM
Ek is juis nie seker wat GOV is nie. Ek lees maar en hoop ek leer, maar weet nie of my sienswyse enigsins reg is nie.
Wat ek wel verstaan is dat GOV in die geestelike dimensie plaasvind. Die wapenrusting is wat ons beskerm, maar gebed, Jesus se bloed en die kruis is dus wapens wat gebruik kan word. Ons moet die Woord ken, anders kan of gaan ons maklik verlei word. As 'n mens vooraf weet dat jy oorlog toe gaan, en die stryd wil wen, bepaal jy mos al vooraf watter tegniek die vyand moontlik kan gebruik, en maak voorbereiding vir die teenslag. Verder moet ek veg vanuit die oorwinning, wat Jesus Christus is.
Om 'n Christen te wees beteken nie, dat ons nie aanval gaan smaak nie. Juis gaan Christene 'ge - target" word juis omdat Satan ons as sy vyand beskou.
GOV vir my beteken dan dus gehoorsaamheid aan God, en om Sy opdragte uit te voer wat Hy aan ons nagelaat het in die Woord. Dit beteken vir my om die waarheid wat ons ken met ander te deel.
Verder beteken dit ook as die aanval kom, soos versoeking dat ons moet volhard, en slegs deur die wapenrusting ons staande sal bly.
Ek sal later terug kom……..ek moet nou eers gou weer werk.
Dec 14th 2009, 10:16 AM
Die groot geheim van GOV het ek uitgevind die naweek is om te besef wat ons Outoriteit in Christus Jesus is!:pp
Dec 14th 2009, 10:17 AM
Ek dink Anneke het veryws na Geestlike groei...........
Dec 17th 2009, 08:49 AM
As 'n mens die koerant lees, die tv aanskakel of radio luister is dit duidelik deur vandag se gebeure dat daar wel 'n geestelike oorlog aan die gang is, veral tydens die feestyd.
Ek hoop om vir myself te praat, maar ek dink baie is onbewus en onkundig hieroor.
As ons dan as sodate van Christus beskou word, is nou beslis nie die tyd om te onntrek nie!
Maar wat dan is ons gesagsposisie?
Is hierdie gesagsposisie die vervulling met die Heilige Gees???:confused
Die woordeboek lees gesag is die wettige reg om te beveel en gehoorsaamheid af te dwing. My sienswyse is dus dat God die absolute gesag in die heelal het en sekerlik daardie gesag kan delegeer aan wie Hy wil??
Dus is dit duidelik dat ons geen gesag op ons eie het nie, maar dag God hierdie gesag aan ons verleen.......:rolleyes:
Iemand dalk meer inligting betrekkende ons gesagsposisie in Christus??